Up-1426/06
Natisni
Opravilna št.:
Up-1426/06
Datum odločitve:
15. 12. 2006
ECLI:
ECLI:SI:USRS:2006:Up.1426.06
Akt:
Ustavna pritožba zoper sklep Višjega sodišča v Kopru št. I Cp 1268/2005 z dne 30. 5. 2006
Izrek:
Ustavna pritožba zoper sklep Višjega sodišča v Kopru št. I Cp 1268/2005 z dne 30. 5. 2006 se zavrže.
Evidenčni stavek:
Ustavno sodišče zavrže ustavno pritožbo neposredno zoper ravnanje ali opustitev dolžnega ravnanja oziroma neaktivnost sodišča, ko je sam postopek pred pristojnim sodiščem še v teku.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 8. 2006
Vrsta odločitve:
sklep
Vrsta rešitve:
zavrženje
Dokument:
US26906
Dokument v PDF obliki:
Up-1426-06.pdf
117 KB
Prenesite datoteko
Up-1426/06-4
15. 12. 2006
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata 30. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Kopru št. I Cp 1268/2005 z dne 30. 5. 2006 se zavrže.
Obrazložitev
1. Pritožnik vlaga ustavno pritožbo zoper sklep Višjega sodišča v Kopru, s katerim je razveljavilo sodbo Okrožnega sodišča v Kopru in mu zadevo vrnilo v novo odločanje. Zatrjuje, da takšna odločitev v nasprotju z Zakonom o pravdnem postopku (Uradni list RS, št. 26/99 in nasl. – ZPP) povzroča očitno zavlačevanje postopka, zato meni, da mu je bila z izpodbijanim sklepom kršena pravica do učinkovitega pravnega sredstva iz 13. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP) v zvezi s pravico do sojenja v razumnem roku iz prvega odstavka 23. člena Ustave in 6. člena EKČP.
2. Pritožnik izpodbijani odločitvi nasprotuje predvsem zato, ker po njegovem mnenju neupravičeno podaljšuje pravdni postopek. Ker kršitev pravice do učinkovitega pravnega sredstva zatrjuje v zvezi s pravico do sojenja v razumnem roku, je Ustavno sodišče štelo, da zatrjuje le kršitev slednje, torej kršitev pravice do sojenja brez nepotrebnega odlašanja iz prvega odstavka 23. člena Ustave v pravdnem postopku, ki še ni končan. Ustavna pritožba ni mogoča neposredno zoper ravnanje ali opustitev dolžnega ravnanja oziroma neaktivnost sodišča, ko je sam postopek pred pristojnim sodiščem še v teku, zato jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prvega odstavka 50. člena v zvezi s prvim odstavkom 55. člena Zakona o Ustavnem sodišču (v nadaljevanju ZUstS) ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić